Prvým futbalistom roka sa stal v roku 1965 Ján Popluhár zo Slovana Bratislava, neskôr vyhlásený za Futbalistu storočia na Slovensku. Celkove bolo vyhlásených 28 ročníkov ankety, na futbalový trón zasadlo 20 hráčov, najčastejšie triumfoval Ivo Viktor, jeden z najlepších brankárov česko-slovenskej futbalovej histórie. Slovenskí futbalisti si zapísali desať prvenstiev, symbolicky sa stali víťazmi prvého aj posledného ročníka ankety. Najmladším laureátom bol v roku 1969 22-ročný Ladislav Kuna, najstarším víťazom bol Josef Masopust vo veku 35 rokov.

Najstaršie dejiny Sparty sú veľmi málo známe. Z vykopávok sa dá usudzovať, že Sparta bola významným mestom už v mykénskom období. Okolo roku 1200 pred Kr. územie Lakónie dobyli Dóri (predkovia Sparťanov) a pôvodné achájske obyvateľstvo si podrobili.

Prvé plány na výmenu tunajšieho trajektu za most boli navrhnuté už v 60. rokoch ako súčasť projektu na prepojenie Bergenu, Laksevågu, Sotry a Askøyu, v rámci ktorého bol postavený aj most Sotrabrua. V roku 1970 vznikla spoločnosť Askøybrua AS, ktorá mala zabezpečiť financie na výstavbu mosta, ale plánované náklady boli príliš vysoké na to, aby boli pokryté len z mýta. Kvôli tomu a nedostatku diaľnic v západnej časti Bergenu bola výstavba mosta odložená. Výstavba sa nakoniec začala 24. apríla 1989 a ukončená bola o tri roky neskôr. Most bol otvorený 12. decembra 1992 a po dokončení bol jedným z najdlhších mostov v krajine. Finančné náklady na výstavbu mosta zaobstarané vyberaním poplatkov za použitie trajektu medzi rokom 1984 a dokončením mosta činili 400 mil. NOK.

Po pripojení sa do hry ma užívateľ na výber medzi 2 tímami, ku ktorým sa môže pridať. Ide o Ľudí (Humans) a Votrelcov (Aliens), pričom na výber je aj možnosť hru bez akéhokoľvek priameho zásahu do jej priebehu sledovať pridaním sa k tímu pozorovateľov (Spectators), a to buď voľne alebo priamo z pohľadu zvoleného hráča. Počet hráčov v tíme je hrou vyvážený tak, aby rozdiel medzi počtom hráčov v jednotlivých tímoch nebol väčší ako jeden, takže sa môže stať, že jeden z tímov bude z tohto dôvodu dočasne nedostupný, teda až kým sa k tímu druhému nepridá dostatočný počet hráčov, čim sa ich počet vyváži. Odchodom hráčov z ktoréhokoľvek tímu sa však vyváženie stráca, čo je častým problémom hry. Po pripojení sa k jednému z hrajúcich tímov hráč zaháji vlastnú hru. Najprv si musí vybrať medzi počiatočnou výbavou (Ľudia) alebo kastou (Votrelci), podobne ako pred každým znovuzrodením (spawn-nutim). Vždy ide o výber medzi útočnou alebo inžinierskou možnosťou, resp. Rifle/Construction Kit u Ľudí a Dretch/Granger u Votrelcov.

Ian Carey (* 13. september 1975, Maryland, USA) je americký house DJ, hudobník a hudobný producent, ktorý žije v Miami na Floride. Carey robí DJa od roku 1993, a od roku 1998 aj hudobného producenta. V spolupráci s Jasonom Papillonom (DJ Jason Brooks) tvoril dvojicu Soul Providers, pričom ich prvý singel s názvom „Rise“ dosiahol 59. miesto v britskom rebríčku UK Singles Chart.